Oorbevolking kort oplossing | Netwerk24
Mpiyakhe Dhlamini: Etnisiteit het nie plek in Grondwet
Eiendomsreg in Suid-Afrika is nog nie op 'n vaste grondslag nie wat die rede is vir talle konflikte, soos die geskil tussen die Xolobeni-gemeenskap in die Oos-Kaap en die minister van minerale bronne toon.
'n Boer maak 'n plan – ons doen dit al eeue
Afrikaners is deur eeue gebrei deur die uitdagings van Afrika en sal, soos in die verlede, ook die huidige uitdagings oorkom, skryf Flip Buys.
Boekevat: Die digterlike insigte van betekenisvolle toeval
Die sielkundige Carl Gustav Jung het die term sinkronisiteit gemunt vir 'n verskynsel wat hy as "betekenisvolle toeval" omskryf.
Oorbevolking kort oplossing
Deur Izak Bergh, Marchand 21 September 2020 00:00
Daar moet iets gedoen word aan die ongebreidelde aanwasprobleem. Ons land en die wêreld is totaal oorbevolk en stuur af op 'n katastrofe. Dit is tog die 21ste eeu en doeltreffende voorbehoedmiddels is vrylik en gratis beskikbaar.
Skoliere hoef nie verduidelik te word hoe kinders verwek word nie, maar hoe om swangerskappe te voorkom. Skoolmeisies en ook ander jong meisies se kanse om goeie kwalifikasies te verwerf, daal eksponensieel namate hulle met babas geseën word. Dit plaas ook 'n las op ma's en oumas wat moet help kind grootmaak, asook die belastingbetaler, wat die finansiering behartig.
Die pa's is die grootste sondaars omdat baie van hulle kinders by verskeie meisies verwek en selde bydra tot onderhoud. Baie van die kinders wat sonder 'n vaderfiguur grootword, ontwikkel later sielkundige probleme, word maklik bendelede en vorder meestal nie goed op skool nie. Hul kanse om goed besoldigde, vaste werk te kry, is skraal. Om in krotbuurte te woon sonder vaste werk en dwelms te misbruik is meestal hul voorland.
Ons het reeds miljoene werklose mense wat geen bydrae tot die land se welsyn lewer nie en 'n kweekhuis vir misdaad is. Daar moet dus dringend oplossings vir dié lewensbelangrike probleem gevind word.